b"\n_START_ARTICLE_\nSer o no ser\n_START_SECTION_\nArgument\n_START_PARAGRAPH_\nSegona Guerra Mundial. Vars\xc3\xb2via, durant l'ocupaci\xc3\xb3 alemanya. El professor Siletsky, un espia al servei de la Gestapo, est\xc3\xa0 a punt de lliurar una llista amb el nom dels col\xc2\xb7laboradors de la resist\xc3\xa8ncia. Joseph Tura, actor polon\xc3\xa8s int\xc3\xa8rpret de Hamlet i esp\xc3\xb2s de Maria Tura, tamb\xc3\xa9 coneguda actriu, intentar\xc3\xa0 solucionar aquesta perillosa situaci\xc3\xb3 i, amb l'ajut dels actors de la seva companyia, es far\xc3\xa0 passar successives vegades pel cruel coronel Erhardt i per Siletsky per entrar a la caserna general de les SS."